གཞན་ཡང་།ལེའུ་བཅོ་བརྒྱད་པའི་ནང་།སྤྱི་ལོ་ཆིག་སྟོང་དགུ་བརྒྱ་དྲུག་ཅུ་རེ་གྲངས་ཀྱི་མགོ་སྟོད་ཙམ་ལ་ཁོང་དབྱིན་ཇིའི་མཁས་པ་མར་ཀོ་པ་ལི་སིགིས་ང་དབྱིན་ཇིའི་གསང་བའི་ལས་ཁུངས་ནས་རོགས་རམ་ཞུ་ཆེད་དབྱིན་ཇིའི་རྒྱལ་ས་ལོན་ཌོན་དུ་རྟེན་གཞི་བྱས་པའི་ཨེམ་ཨང་༡༦པ་ཞེས་པའི་གསང་བའི་ལས་ཁུངས་ཀྱི་དབུ་ཁྲིད་ལ་ཐུག་འཕྲད་དུ་ཁྲིད།དབུ་ཁྲིད་དེས་དེ་མ་ཐགང་ཚོ་ཨེ་ལྗིབ་ཀྱི་ཆུ་ཡུར་ཆེནམོའི་ཤར་ཕྱོགས་ས་ཁུལ་ཐམས་ཅད་ནས་ཕྱིར་འཐེན་བྱས་ཟིན་པ་ཡིན།ཞེས་དབྱིན་ཇི་ལ་རེ་བ་རྒྱག་ས་གང་ཡང་མེད་པའི་གོ་བསྐོན་དང་འབྲེལ་དབྱིན་ཇིས་རོགས་རམ་བྱེད་སྲིད་སྙམ་མཁན་དག་ལ་ཡིད་ཆེས་བྱ་མི་རུང་།དེ་ལས་ཨ་རི་ལ་བཀའ་མོལ་ཞུས་ན་ལེགས་ཞེས་ཟེར།དེ་ལ་བརྟེན་ནས་མར་ཀོ་པ་ལི་སི་ལ་ང་རང་ཉིད་ཀྱི་མཐོང་ཚུལ་གཞན་ཞིག་བྱུང་།ཞེས་གསུངས་པ་ལྟར་དབྱིན་ཇིའི་རོགས་རམ་དངོས་སུ་དགོས་པའི་སྐབས་རོགས་རམ་ཞུས་ཀྱང་རོགས་རམ་བྱས་མེད་པ་དེ་ནི་དབྱིན་ཇིའི་རང་མདོག་ངོ་མ་ཕྱིར་མངོན་པ་ཞིག་རེད།